رخا

محمد عبد المنعم رخا ابو فن الكاريكاتير فى مصر. اتولد يوم 7 ديسمبر 1911 فى قرية سنديون, محافظة القليوبية - مات يوم 18 ابريل سنة 1989 و هو عنده 78 سنه. هو اول رسام كاريكاتير مصرى فى تاريخ الصحافة المصرية. دخل السجن سنة 1933 لمدة 4 سنين بتهمة قضية العيب فى الذات الملكية و التشهير بالملك فؤاد عن صورة رسمها فى مجلة المشهور. سنة 1944 ابتدا يرسم كل يوم و كل اسبوع فى جورنال أخبار اليوم, و الأخبار, و مجلة اخر ساعة, و الجيل. نشر الكاريكاتيرات بتاعته فى الصفحة الأولانية كل يوم فى مجلة "المصرى". انشأ بقى رئيس الجمعية المصرية لرسامين الكاريكاتير فى يناير سنة 1984. مدرسة رخا خرجت أسامى مشهورة بعد كده زى: عبد السميع عبد الله, زهدى, صلاح جاهين, جورج البهجورى, مصطفى حسين.

 شخصيات رخا الكاريكاتيرية 
 ابن البلد
 رفيعة هانم
 بنت البلد
 ميمى بيه
 قرفان بيه
 غنى حرب
 قصبى أفندى
 سكران باشا طينة

 كتب 
 الاعمال الشعرية لرسومات رخا
 صور فكاهيه

 جوايز و اوسمة 
 وسام الاستحقاق سنه 1976
 وسام الجمهوريه سنه 1981
 جايزة مصطفى امين لدوره الرائد فى الكاريكاتير المصرى و هو فى عمر 75 سنه

 لينكات برانيه 
 sis.gov.eg: رخا 

تصنيف:مواليد 1911
تصنيف:وفيات 1989
تصنيف:رسامين مصريين
تصنيف:رسامين كاريكاتير مصريين
تصنيف:مصريين اخدوا وسام الجمهوريه
تصنيف:قليوبيين
تصنيف:ناس من قليوب